Dawn Wells

Dawn Elberta Wells (født 18. oktober 1938 i Reno i Nevada i USA, død 30. desember 2020 i Los Angeles) var en amerikansk skuespillerinne. Hun er blant annet kjent for sin rolle som Mary Ann Summers i TV-serien Gilligan's Island, en serie som ble svært populær i 1960-årene.

Liv og virke

Bakgrunn
Dawn Wells var datter av  Evelyn (Steinbrenner) og Joe Wesley Wells, og vokste opp i Reno i Nevada og hun studerte vrd Reno High School. Etter high school studerte hun ved Stephens College i Columbia i Missouri, der hennes hovedemne var kjemi. Wells studerte også ved University of Washington i Seattle, der hun tok sin slutteksamen; en grad i teaterkunst og -design. 

I 1959 ble hun kåret til Miss Nevada og hun representerte delstaten i skjønnhetstevlingen Miss America i Atlantic City i New Jersey i 1960.

Karriere 
Wells flyttet til Hollywood og innledet sin karriere som skuespillerinne i TV-serier. For eksempel hadde hun en gjesterolle i TV-serien Bonanza. I 1964 fikk hun sin mest kjente rolle som Mary Ann Summers i TV-serien Gilligan's Island, en rolle hun også spilte i filmen Rescue from Gilligan's Island og i de tegnede spin off-seriene The New Adventures of Gilligan og Gilligan's Planet. I Gilligan's Planet spiller hun en dobbeltrolle.

Etter Rescue from Gilligan's Island forsvant hun fra filmlerretet i lange perioder for å medvirke i diverse teaterstykker. 

I 1993 utgav hun en kokebok med tittelen Mary Ann's Gilligan's Island Cookbook som hun skrev sammen Ken Beck og Jim Clark. Boken har forord av skuespilleren Bob Denver, som også medvirket i Gilligan's Island.

I 2008 fikk hun en egen stjerne på Hollywood Walk of Fame.

Privatliv 
Dawn Wells var gift med Larry Rosen årene 1962–1967. Hun flyttet tll Teton Valley i Idaho i 1990-årene, og der startet hun sitt eget selskap - Wishing Wells Collections, som lager klær til personer med bevegelseshemmelser. Den 18. oktober 2007 kjørte Wells hjem etter å ha feiret sin fødselsdag. Hun vinglet med bilen, og dette førte til at hun ble arrestert av politiet i Idaho. Hun ble gitt en betinget dom for uaktsom kjøring i trafikken.

Død
Wells døde 30. desember 2020 i en alder av 82 år i Los Angeles, av grunner relatert til COVID-19.

Referanser

Eksterne lenker 
 

Skuespillere fra USA
Forretningsfolk fra USA
Personer fra Reno
Dødsfall relatert til covid-19 i USA

Skuespillere ofre for covidpandemien